**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2017,

**ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov sa mení a dopĺňa takto:

1. V § 2 písm. o) sa vypúšťajú slová „samosprávnych krajov“.
2. V § 16 odseku 5 písm. a) znie:

„a) Ministerstvo školstva, vedy, výskumu a športu Slovenskej republiky (ďalej len „ministerstvo školstva“) neurčí pre študijný odbor alebo pre učebný odbor, v ktorom zamestnávateľ poskytuje praktické vyučovanie, triedu prvého ročníka podľa § 29 ods. 1 písm. e)“.

1. V § 16 odseku 7 písm. b) sa slová „príslušný samosprávny kraj“ nahrádzajú slovami „ministerstvo školstva“.
2. V § 16 ods. 8 sa slová „samosprávny kraj“ nahrádzajú slovami „ministerstvo školstva“.
3. V § 20 ods. 2 sa slová „Ministerstvo školstva, vedy, výskumu a športu Slovenskej republiky (ďalej len „ministerstvo školstva“)“ nahrádzajú slovami „ministerstvo školstva“.
4. V § 28 ods. 1 písm. b) sa slová „samosprávneho kraja“ nahrádzajú slovami „okresného úradu v sídle kraja“.
5. V § 28 ods. 2 sa vypúšťa písm. b).

Doterajšie písm. c) a d) sa označujú ako písm. b) a c).

1. V § 28 ods. 3 sa slová „samosprávneho kraja“ nahrádzajú slovami „okresného úradu v sídle kraja“.
2. V § 28 odseku 3 sa vypúšťa písm. a).

Doterajšie písm. b) až f) sa označujú ako písm. a) až e).

1. V § 28 odseku 3 písm. f) sa slová „v samosprávnom kraji“ nahrádzajú slovami „v územnom obvode okresného úradu v sídle kraja“.
2. V § 29 ods. 1 písm. a) sa vypúšťajú slová „samosprávnymi krajmi“.
3. V § 29 ods. 1 písm. d) sa na konci pripájajú slová „najmä v spolupráci s inštitúciami podľa § 28 ods. 3 každoročne aktualizuje regionálnu stratégiu výchovy a vzdelávania v stredných školách podľa analýz a prognóz o vývoji trhu práce; regionálnu stratégiu výchovy a vzdelávania v stredných školách ministerstvo školstva po prerokovaní v krajskej rade a rade vlády zverejňuje na svojom webovom sídle každoročne do 30. septembra.“.
4. V § 29 sa odsek 1 dopĺňa písm. e), ktoré znie:

„e) po prerokovaní v krajskej rade určuje do 31. októbra všeobecne záväzným právnym predpisom pre stredné školy počet tried prvého ročníka v dennej forme štúdia v členení na jednotlivé študijné odbory alebo na jednotlivé učebné odbory a počet spoločných tried prvého ročníka v členení na jednotlivé príbuzné študijné odbory alebo na jednotlivé príbuzné učebné odbory, financovaných podľa osobitného predpisu20) pre prijímacie konanie pre nasledujúci školský rok.“.

1. V § 29 sa vkladá nový odsek 2, ktorý znie:

„(2) Ministerstvo školstva podľa odseku 1 písm. e) určuje počet tried prvého ročníka stredných škôl podľa

a) regionálnej stratégie výchovy a vzdelávania v stredných školách,

b) analýz a prognóz o vývoji trhu práce,

c) násobku predpokladaného počtu žiakov posledného ročníka základných škôl určeného každoročne do 30. júna,

d) spolupráce strednej odbornej školy so zamestnávateľom na základe zmluvy o duálnom vzdelávaní,

e) spolupráce strednej odbornej školy so zamestnávateľom na základe zmluvy o poskytovaní praktického vyučovania,

f) oprávnenia strednej odbornej školy používať označenie centrum odborného vzdelávania a prípravy,

g) percentuálneho podielu evidovaných nezamestnaných absolventov na úradoch práce, sociálnych vecí a rodiny vo vzťahu k počtu absolventov strednej školy v danom študijnom odbore alebo v danom učebnom odbore,

h) výsledkov monitorovania a hodnotenia kvality výchovy a vzdelávania vykonaných Štátnou školskou inšpekciou,

i) výsledkov hodnotenia externej časti maturitnej skúšky a písomnej formy internej časti maturitnej skúšky,

j) výsledkov teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej skúšky a záverečnej skúšky,

k) výsledkov z celoslovenských kôl súťaží alebo predmetových olympiád a výsledkov medzinárodných kôl súťaží alebo predmetových olympiád,

l) účasti strednej školy v medzinárodných projektoch alebo medzinárodných programoch,

m) ďalších kritérií.“.

Doterajšie odseky 2 až 7 sa označujú ako odseky 3 až 8.

1. V § 29 ods. 3 sa slová „odseku 2“ nahrádzajú slovami „odseku 3“.
2. V § 29 ods. 6 sa slová „podľa § 31 ods. 2“ nahrádzajú slovami „podľa odseku 1 písm. e)“.
3. V § 29 sa vkladajú nové odseky 8 a 9, ktoré znejú:

„(8) Ministerstvo školstva v oblasti odborného vzdelávania a prípravy zabezpečuje informovanosť žiakov a ich zákonných zástupcov o potrebách trhu práce a o možnostiach odborného vzdelávania a prípravy v stredných školách.

(9) Ustanovenia odseku 1 písm. e) a odseku 2 sa nevzťahujú na policajné stredné odborné školy, stredné školy požiarnej ochrany, gymnáziá s osemročným vzdelávacím programom, stredné školy pre žiakov so špeciálnymi výchovno-vzdelávacími potrebami, študijné odbory, v ktorých sa výchova a vzdelávanie uskutočňuje v cudzom jazyku na základe medzinárodnej dohody a študijné odbory a učebné odbory uvedené v zozname študijných odborov a učebných odborov, v ktorých sa odborné vzdelávanie a príprava poskytuje len v jednej strednej odbornej škole na celom území Slovenskej republiky.“.

Doterajší odsek 7 sa označuje ako odsek 10.

1. § 31 sa vypúšťa.
2. V § 35 ods. 1 sa slová „predseda samosprávneho kraja“ nahrádzajú slovami „prednosta okresného úradu v sídle kraja“.
3. § 52 znie:

„§ 52

Vzťah k správnemu poriadku

(1) Na konanie a rozhodovanie podľa tohto zákona sa nevzťahuje všeobecný predpis o správnom konaní okrem konania podľa § 29 ods. 7.

(2) Návrh na začatie konania podľa § 29 ods. 7 možno podať do 60 dní odo dňa nadobudnutia účinnosti všeobecne záväzného právneho predpisu podľa § 29 ods. 1 písm. e).“.

**Čl. II**

Tento zákon nadobúda účinnosť 1. januára 2018.